4. รายละเอียดเกี่ยวกับการดำเนินธุรกิจ

บริษัทฯ ดำเนินธุรกิจภายใต้วิสัยทัศน์ (Vision) ของผู้บริหารบริษัทฯ
ที่มีความมุ่งมั่นที่จะเป็นผู้นำในธุรกิจการให้บริการ
การตรวจสอบและทดสอบความปลอดภัยทางวิศวกรรมด้วยเทคนิค NDT
และการประกอบวิชาชีพโดยคนไทย และเป็นที่ยอมรับ
ในระดับสากล โดยให้ความสำคัญในการให้บริการด้วยบุคลากรที่มีศักยภาพสูง
มีคุณสมบัติตามมาตรฐานสากล มีการใช้เครื่องมือและอุปกรณ์ที่มีประสิทธิภาพ
ทั้งด้านมาตรฐานและเทคโนโลยีที่ทันสมัย จากความมุ่งมั่นที่จะให้บรรลุเป้าหมายดังกล่าว บริษัทฯ
จึงได้
มีการพัฒนาด้านบุคลากรและการใช้เทคโนโลยีมาโดยตลอด
และด้วยการดำเนินธุรกิจตามแผนการที่วางไว้ ทำให้ปัจจุบัน
บริษัทฯ เป็นผู้นำด้านการให้บริการการตรวจสอบและทดสอบความปลอดภัยด้วยเทคนิค NDT
กับกลุ่มลูกค้าทุกระดับ ไม่ว่าจะเป็นโครงการขนาดเล็กหรือขนาดใหญ่ เช่น โรงกลั่นน้ำมัน
อุตสาหกรรมแยกก๊าซ โรงงานอุตสาหกรรมปิโตรเคมี ท่อส่งก๊าซ ท่อส่งน้ำมัน
ท่อลำเลียงสารเคมี เป็นต้น
สำหรับมาตรฐานที่ใช้ในการให้บริการทั้งทางด้านการทดสอบและตรวจสอบ
จะดำเนินการตามหลักวิชาการและประสบการณ์ภายใต้ข้อกำหนดมาตรฐานที่เป็นสากล ดังนี้

-   The American Society of Nondestructive Testing (“ASNT”)

-   American Petroleum Institute (“API”)

-   European Norms (“EN”)

-   The American Society of Mechanical Engineers (“ASME”)

-   British Standards (“BS”)

-   Deutsche Industrial Norms (“DIN”)

-   Japanese Industrial Standards (“JIS”)

-   American Society for Testing and Material (“ASTM”)

-   Thai Industrial Standard (“TIS”)

-   หลักเกณฑ์และข้อกำหนดของกรมธุรกิจพลังงาน กระทรวงพลังงาน

-   หลักเกณฑ์และข้อกำหนดของสำนักงานปรมาณูเพื่อสันติ
    กระทรวงวิทยาศาสตร์เทคโนโลยีและสิ่งแวดล้อม

ทั้งนี้ มาตรฐานสากลดังกล่าวที่ใช้ในการให้บริการ
บุคลากรที่เป็นผู้ปฎิบัติการตรวจสอบและทดสอบด้าน NDT จะต้องได้รับใบอนุญาตเฉพาะตัวบุคคล
เพื่อแสดงถึงการเป็นผู้มีความรู้ ความสามารถ
และคุณสมบัติในการเป็นผู้ให้บริการการตรวจสอบและทดสอบด้าน NDT
ตามมาตรฐานสากลประเภทนั้นๆ ได้

[Description: http://www.tiec.com/API%20Logo.jpg]

[Description:
http://upload.wikimedia.org/wikipedia/en/thumb/f/f4/Kitemark.png/150px-Kitemark.png]

เพื่อให้การดำเนินธุรกิจของบริษัทฯ
เป็นไปได้อย่างมั่นคงสามารถสนองความต้องการของลูกค้าได้อย่างกว้างขวาง
และประสบความสำเร็จตามเป้าหมาย บริษัทฯ
ได้ดำเนินการจัดหาพันธมิตรทั้งภายในและต่างประเทศ เพื่อประโยชน์
ในด้านการให้ความช่วยเหลือและความร่วมมือในด้านต่างๆ อาทิเช่น
การสนับสนุนและร่วมมือในการถ่ายทอดความรู้ด้านเทคโนโลยีใหม่ๆ
การวิจัยพัฒนาเครื่องมือและอุปกรณ์ การฝึกอบรมหลักสูตรด้านการทดสอบ
การแลกเปลี่ยนประสบการณ์ซึ่งกันและกัน
การช่วยเหลือสนับสนุนฝึกความชำนาญ การฝึกอาชีพให้แก่นักศึกษา เป็นต้น ซึ่งพันธมิตรต่างๆ
ทั้งภายในประเทศและต่างประเทศ
มีดังนี้

-   Oceaneering International Co.,Ltd. จากประเทศอังกฤษ

-   Korea Inspection & Engineering Co.,Ltd. จากประเทศเกาหลี

-   ภาควิชานิวเคลียร์ คณะวิศวกรรมศาสตร์ จุฬาลงกรณ์มหาวิทยาลัย

-   มหาวิทยาลัยเทคโนโลยีพระจอมเกล้าธนบุรี

-   มหาวิทยาลัยเชียงใหม่

-   การไฟฟ้าฝ่ายผลิตแห่งประเทศไทย

ในส่วนของการจัดฝึกอบรมภายใน บริษัทฯ ได้ทำการจัดฝึกอบรมหลักสูตรการตรวจสอบด้วยเทคนิค
NDT ซึ่งมีอยู่หลายวิธีตามขอบข่ายที่บริษัทฯ ให้บริการแก่ลูกค้า
และมีการทดสอบเพื่อออกใบรับรองให้บุคลากรที่สอบผ่านตามเกณฑ์ที่กำหนด
โดยเป็นไปตามกฎระเบียบจาก “สมาคมทดสอบโดยไม่ทำลายแห่งสหรัฐอเมริกา (ASNT)”
และองค์กรสากลอื่นๆ เช่น ISO
นอกจากนั้นยังมีการเชิญผู้เชี่ยวชาญจากต่างประเทศและในประเทศมาทำการฝึกอบรมให้แก่บุคลากรของบริษัทฯ
เพื่อเพิ่มเติมความรู้ในด้านต่างๆ เช่น การใช้เทคโนโลยีชั้นสูง ความปลอดภัยในการทำงานกับรังสี
มาตรฐานงานเชื่อมตามมาตรฐานสากลที่ใช้ในอุตสาหกรรม
เช่น ASME Code การทำงานในที่อับอากาศ ฯลฯ เป็นต้น

บริษัทฯ ได้ให้ความสำคัญในการจัดการฝึกอบรมอย่างยิ่ง
จึงได้สร้างอาคารศูนย์ฝึกอบรมขึ้นเพื่อรองรับการฝึกอบรมพนักงานทั้งภาคทฤษฎีและภาคปฏิบัติ
เพื่อให้การฝึกอบรมเป็นไปอย่างมีประสิทธิภาพ และตามข้อกำหนดในมาตรฐานสากลนอกจากนี้บริษัทฯ
ยังให้โอกาสในการฝึกอบรมอีกหลายหลักสูตร ทั้งในประเทศและต่างประเทศกับองค์กรต่างๆ
ที่ได้มาตรฐานเป็นที่ยอมรับในระดับสากล
เพื่อให้ทันต่อเทคโนโลยีที่มีการพัฒนาและเปลี่ยนแปลงไปอย่างรวดเร็ว
และสามารถตอบสนองต่อความต้องการของลูกค้าได้มากขึ้น
โดยการจัดส่งพนักงานไปฝึกอบรมภายนอก
จะพิจารณาด้านคุณธรรมประสิทธิภาพขององค์กรที่ให้การฝึกอบรม
และประโยชน์ที่จะได้รับอย่างคุ้มค่าเป็นสำคัญ ดังเช่น

1. ในกรณีส่งอบรมต่างประเทศ

-   ในกรณีที่มีการเปิดหลักสูตรโดยทีมงานจากต่างประเทศ บริษัทฯ
    จะคัดเลือกสถานที่จัดหลักสูตรอบรมภายในภูมิภาคเอเซียแปซิฟิค เช่น สิงคโปร์ มาเลเซีย
    ซึ่งจะเป็นการช่วยประหยัดต้นทุนในการเดินทางและค่าครองชีพ

-   คำนึงถึงมาตรฐานวิชาชีพให้ตรงตามข้อกำหนดและกฎเกณฑ์

-   คำนึงถึงความเหมาะสมและสอดคล้องกับปริมาณงานที่มีการให้บริการลูกค้า
    เพื่อควบคุมรายจ่ายที่เกินความจำเป็น

2. ในกรณีหลักสูตรการฝึกอบรมจากสถาบันภายในประเทศ ได้แก่

-   สถาบันเทคโนโลยีนิวเคลียร์แห่งประเทศไทย

-   ศูนย์นวัตกรรมเทคโนโลยีไทย – ฝรั่งเศส

-   กรมสวัสดิการและคุ้มครองแรงงาน

-   มหาวิทยาลัยสุโขทัยธรรมาธิราช

-   สมาคมการทดสอบโดยไม่ทำลายแห่งประเทศไทย ฯลฯ

เป็นความจำเป็นอย่างยิ่งที่บริษัทฯ จะต้องมีบุคลากรที่มีคุณสมบัติครบถ้วน
ตามข้อกำหนดในมาตรฐานและกฎหมาย
ตามระดับความรับผิดชอบในแต่ละกระบวนวิธีทดสอบอย่างเพียงพอที่ให้บริการลูกค้า
นอกเหนือจากอุปกรณ์ เครื่องมือและเทคโนโลยี
ที่ทันสมัย ทั้งนี้ ด้วยเป็นธุรกิจที่เกี่ยวข้องกับความปลอดภัยในชีวิต ทรัพย์สิน และสิ่งแวดล้อม
ความแม่นยำ และถูกต้องของผลทดสอบเป็นตัวกำหนดความพึงพอใจและไว้วางใจจากลูกค้า
ซึ่งหมายถึงเป็นตัวกำหนดอนาคตของบริษัทฯ เช่นกัน ด้วยความพร้อม
ในสิ่งเหล่านี้ที่ทำให้บริษัทฯ สามารถขยายตัวมาถึงปัจจุบัน

นอกจากนี้ บริษัทฯ ได้รับใบรับรองจากกรมธุรกิจพลังงาน กระทรวงพลังงาน
ให้เป็นผู้ทดสอบและตรวจประเภทที่ 1
มีคุณสมบัติและคุณวุฒิในการทดสอบและตรวจสอบถังก๊าซหุงต้ม ถังเก็บและจ่ายก๊าซ ถังขนส่งก๊าซ
ระบบท่อก๊าซและอุปกรณ์ทุกชนิด
ที่เกี่ยวข้อง

ปัจจัยที่ทำให้ประสบความสำเร็จ (Key Success Factor)

1.  ผลงานและมาตรฐานการให้บริการของบริษัทฯ

1.  ความพร้อม ความทันสมัยและประสิทธิภาพของเครื่องมือและอุปกรณ์ที่ใช้ในการให้บริการ

2.  บุคลากรและทีมงานที่มีความชำนาญ รวมทั้งเป็นผู้มีคุณสมบัติในการเป็นผู้ปฏิบัติงาน
    ที่ผ่านการรับรองตามมาตรฐานสากล

3.  ระเบียบวินัยในการจัดการบริหารธุรกิจ

4.  ฐานะการเงินของบริษัทฯ

5.  ความน่าเชื่อถือและภาพลักษณ์ของบริษัทฯ

6.  การได้รับความไว้วางใจของผู้ใช้บริการ

7.  การบริหารธุรกิจด้วยยึดนโยบายความรับผิดชอบต่อสังคม และความมั่นคงต่อประเทศ

4.1 ลักษณะการให้บริการ

การให้บริการของบริษัทฯ จะแบ่งออกเป็น 2 ลักษณะ คือ

4.1.1 การทดสอบด้วยเทคนิค NDT

เป็นการใช้เทคนิค NDT เพื่อตรวจสอบวัสดุและชิ้นส่วนประกอบต่างๆ ของเครื่องจักร
ระบบท่อลำเลียงก๊าซ น้ำมัน สารเคมี ถังรับแรงดันสูง หม้อต้มไอน้ำ (Boiler)
และโครงสร้างโลหะเหล็กขนาดใหญ่ เพื่อหารอยตำหนิภายในโครงสร้างของชิ้นงาน
ปัจจุบันบริษัทฯ ให้บริการ NDT ด้วยเทคนิคการให้บริการซึ่งแบ่งออกเป็น 2 ระดับ ดังนี้

1.  การทดสอบด้วยเทคนิคพื้นฐาน (Conventional Method)

เป็นเทคนิคที่ใช้กันมานานในวงการตรวจสอบทางภาคอุตสาหกรรมจนถึงปัจจุบัน โดยกว่า 90%
ของรายได้ของบริษัทฯ มาจากการทดสอบด้วยเทคนิคนี้
ซึ่งมีข้อดีที่ลูกค้ามีความคุ้นเคยเป็นอย่างดีและค่าบริการต่ำกว่า แต่ใช้เวลารวมถึงปัจจัย
ที่เกี่ยวข้องที่มากกว่า เช่น ปริมาณคนในการทำการทดสอบและสถานที่ใช้ในการปฏิบัติการ เป็นต้น
ในส่วนของบริษัทฯ ได้ประโยชน์
ที่มีต้นทุนในเครื่องมือและอุปกรณ์ในการประกอบธุรกิจที่ต่ำ
เนื่องจากการได้ใช้ดำเนินธุรกิจมายาวนาน
โดยมีการปรับปรุงดูแลเครื่องมือให้ได้มาตรฐานอย่างสม่ำเสมอ อีกทั้งในกรณีต้องเพิ่มเครื่องมือ
อุปกรณ์ รวมถึงบุคลากร จะพิจารณาตามความเหมาะสม
ของปริมาณงานที่เพิ่มขึ้นเป็นสำคัญ

1.  การทดสอบด้วยเทคนิคขั้นสูง (Advanced Method)

เป็นกระบวนวิธีการทดสอบที่ใช้ทั้งเทคนิค เครื่องมือและอุปกรณ์ที่มีประสิทธิภาพสูงขึ้น ซึ่งได้รับ
การพัฒนาการทางเทคโนโลยีที่ทันสมัย
เพื่อประโยชน์ด้านการทดสอบที่สามารถลดเวลาลงได้อย่างมีประสิทธิภาพ
มีความง่ายและสะดวกในการใช้งาน
และที่สำคัญการทดสอบจะมีความแม่นยำและความปลอดภัยในการใช้งานมากขึ้นกว่าเทคนิคพื้นฐาน

อย่างไรก็ตาม การทดสอบด้วยเทคนิค Advanced
จะมีต้นทุนด้านเครื่องมือและอุปกรณ์ที่ใช้ประกอบการให้บริการที่สูงกว่ามาก
นอกจากนี้บุคลากรจะต้องมีความรู้และความเข้าใจในการทำงานของเครื่องมือและอุปกรณ์ดังกล่าวเป็นอย่างดี
จึงส่งผลให้
อัตราค่าบริการสำหรับการทดสอบสูงขึ้นตามเช่นกัน ซึ่งลูกค้าที่เลือกใช้บริการ Advanced Method
จะคำนึงถึงประโยชน์ในด้าน
การประหยัดเวลาซึ่งลดลงกว่า 10 เท่า เพื่อลดต้นทุนจากค่าเสียโอกาสในการดำเนินธุรกิจ ดังนั้น
ในกรณีที่โรงงานจะต้องหยุดการผลิตเพื่อตรวจสอบตามวาระ (Shut Down) ผู้เกี่ยวข้องของกิจการ
จึงต้องประเมินความคุ้มค่าระหว่างการตรวจสอบ โดยใช้ Advanced Method เพื่อประหยัดเวลา
หรือ Conventional Method เพื่อประหยัดค่าทดสอบ

ปัจจุบัน บริษัทฯ มีสัดส่วนการรับงานที่เป็น Advanced Method คิดเป็นประมาณร้อยละ 5
ของมูลค่าการให้บริการทั้งหมดและมีแนวโน้มที่จะเพิ่มขึ้นอย่างต่อเนื่อง
เนื่องมาจากการมีพันธมิตรที่ให้ความร่วมมือทั้งในส่วนของเครื่องมือ อุปกรณ์ และผู้เชี่ยวชาญด้าน
Advanced NDT รวมถึงการที่บริษัทฯ
ได้มีการเตรียมความพร้อมและขยายการลงทุนทั้งในด้านบุคลากร เครื่องมือและอุปกรณ์
ไว้เป็นอย่างดี และการที่ได้รับการยอมรับและความไว้วางใจจากลูกค้าเพิ่มขึ้นอย่างต่อเนื่อง

ขั้นตอนการให้บริการ

เมื่อได้สัญญาการว่าจ้าง ผู้ว่าจ้างจะเป็นผู้มอบเอกสารรายละเอียดของชิ้นงานตามเงื่อนไขการจ้าง
พร้อมส่งมอบชิ้นงาน
ให้ทำการทดสอบ ภายหลังเสร็จสิ้นการทดสอบบริษัทฯ
ก็จะส่งผลการทดสอบพร้อมส่งมอบชิ้นงานคืนผู้ว่าจ้าง หากมีข้อสงสัย
จากฝ่ายหนึ่งฝ่ายใด ก็จะมีการทำความเข้าใจจนเป็นที่พอใจ
โดยทั้งสองฝ่ายจะเก็บข้อมูลไว้เป็นหลักฐานเมื่อต้องมีการตรวจสอบ หรือทดสอบซ้ำ

กระบวนวิธีที่บริษัทฯ ให้บริการทดสอบโดยไม่ทำลายมีรายละเอียดดังนี้

+-----------------------+----------------------------------------------+
| วิธีการให้บริการ          | รายละเอียด                                    |
+=======================+==============================================+
| 1.  Radiographic      | วิธีการทดสอบโดยการฉายรังสี                       |
|     Testing (RT)      | คือการตรวจหารอยตำหนิภายในวัสดุ                   |
|                       | โดยใช้สารกัมมันตภาพรังสี และใช้แผ่นฟิล์มบันทึกข้อมูล      |
| (                     |                                              |
| การทดสอบด้วยภาพถ่ายรังสี) | ตัวอย่างชิ้นงานที่ใช้วิธีการนี้ คือ งานท่อ งานแนวเชื่อม     |
|                       |                                              |
| (Conventional,        |                                              |
| Crawler & Scar)       |                                              |
+-----------------------+----------------------------------------------+
| 2. Ultrasonic Testing | การทดสอบโดยการใช้คลื่นเสียงความถี่สูง               |
| (UT)                  | ซึ่งเป็นที่นิยมมากในงานอุตสาหกรรม                   |
|                       | ที่เกี่ยวกับการควบคุมคุณภาพ และศึกษาถึงส่วนประกอบ      |
| (การทด                | แต่ส่วนมากใช้ตรวจสอบ หารอยตำหนิ                  |
| สอบด้วยคลื่นเสียงความถี่สูง) |                                              |
|                       | ตัวอย่างชิ้นงานที่ใช้วิธีการนี้ คือ งานโครงสร้างโลหะ      |
| (TOFD, UFD, Phased    | ท่อที่มีความหนามาก                               |
| Array)                |                                              |
+-----------------------+----------------------------------------------+
| 3. Magnetic Particles | เป็นวิธีการทดสอบโดยใช้ผงแม่เหล็ก                   |
| Testing (MT)          | และขบวนการเหนี่ยวนำให้เกิดสนามแม่เหล็ก             |
|                       | ซึ่งใช้ตรวจสอบชิ้นงานที่มีคุณสมบัติประเภท               |
| (กา                   | สารพวกเหล็กและเหล็กกล้าที่สามารถ                  |
| รทดสอบด้วยอนุภาคแม่เหล็ก) | ดูดได้ด้วยแม่เหล็ก (Ferro Magnetic Material)      |
|                       |                                              |
|                       | ตัวอย่างชิ้นงานที่ใช้วิธีการนี้ คือ งานท่อ                |
|                       | งานโครงสร้างโลหะ                              |
+-----------------------+----------------------------------------------+
| 4. Liquid Penetrant   | เป็นวิธีการตรวจหาความบกพร่องบนผิวชิ้นงาน            |
| Testing (PT)          | หรือวัสดุที่ผิวหน้าปิดแต่ไม่มีรูพรุน                      |
|                       | เป็นวิธีที่นิยมใช้ตรวจสอบกับวัสดุที่ไม่มีคุณสมบัติเป็นแม่เหล็ก   |
| (                     | โดยกระบวนการ แทรกซึมของน้ำยา                   |
| การทดสอบโดยสารแทรกซึม) |                                              |
|                       | ตัวอย่างชิ้นงานที่ใช้วิธีการนี้ คือ งานท่อ                |
|                       | งานโครงสร้างโลหะ                              |
+-----------------------+----------------------------------------------+
| 5. Ultrasonic         | การทดสอบโ                                    |
| Thickness Measurement | ดยกระบวนการใช้คลื่นเสียงในการตรวจสอบความหนาของถัง |
|                       | ระบบท่อ อุปกรณ์ต่างๆ ปัจจุบันได้ใช้เครื่องมือ Scorpion   |
|                       | ไต่ขึ้นถัง โดยไม่ต้องทำนั่งร้าน                       |
|                       | เพื่อลดความเสี่ยง เพิ่มความสะดวกและแม่นยำ           |
+-----------------------+----------------------------------------------+
| 6. Coating/Wrapping   | การทดสอบ Holiday                             |
| Holiday Detection     | ใ                                            |
|                       | ช้เพื่อทดสอบหาการแตกหรือรั่วของสารที่ใช้เคลือบบนผิวโลหะ |
|                       | เช่น สี                                        |
|                       | หรือวัสดุที่ใช้เคลือบเพื่อป้องกันการกัดกร่อนผิวงานโลหะ     |
|                       |                                              |
|                       | ตัวอย่างชิ้นงานที่ใช้วิธีการนี้ คือ งานวางท่อใต้พื้นดิน       |
+-----------------------+----------------------------------------------+
| 7. Hardness           | เป็นการวัดความแข็งแกร่งของเนื้อโลหะ                |
| Measurement           | ซึ่งเป็นการตรวจวัดทางเครื่องกล ทำให้                |
|                       | ทรา                                          |
|                       | บถึงความแข็งแรงของโลหะซึ่งมีประโยชน์ในการนำมาคำนวณ |
|                       | ออกแบบโครงสร้าง ระบบท่อ ภาชนะรับแรงดัน           |
|                       |                                              |
|                       | ตัวอย่างชิ้นงานที่ใช้วิธีการนี้ คือ งานโครงสร้างโลหะ      |
|                       | งานถังบรรจุสารไวไฟ                             |
+-----------------------+----------------------------------------------+
| 8. Hydrostatic        | วิธีการตรวจสอบรอยรั่วซึมของถัง ระบบท่อ ด้วยแรงดันน้ำ   |
| Testing               |                                              |
|                       | ตัวอย่างชิ้นงานที่ใช้วิธีการนี้ คือ งานตรวจสอบถังก๊าซ      |
+-----------------------+----------------------------------------------+
| 9. Iris               | วิธีการ                                        |
|                       | ตรวจสอบด้วยคลื่นเสียงความถี่สูงสำหรับการทดสอบความหนา |
|                       | ของท่อแลกเปลี่ยนความร้อน                         |
+-----------------------+----------------------------------------------+

กระบวนวิธีที่บริษัทฯ ให้บริการทดสอบโดยไม่ทำลายมีรายละเอียดดังนี้ (ต่อ)

+-----------------------+----------------------------------------------+
| วิธีการให้บริการ          | รายละเอียด                                    |
+=======================+==============================================+
| 10. Positive Material | วิธีการตรวจสอบด้วยร                             |
| Identification        | ังสีเพื่อวิเคราะห์ส่วนผสมของโลหะของชิ้นงานที่ทำการทดสอบ |
|                       |                                              |
| (PMI)                 |                                              |
+-----------------------+----------------------------------------------+
| 11. Bore Scope        | วิธีการตรวจสอบโดยการส่องกล้อง                    |
| (Visual Test)         | เพื่อรับภาพภายในของชิ้นงาน                        |
|                       |                                              |
|                       | ตัวอย่างชิ้นงานที่ใช้วิธีการนี้ คือ งานท่อแลกเปลี่ยนความร้อน |
+-----------------------+----------------------------------------------+
| 12. Eddy Current      | วิธีการตรวจสอบด้วยกระแสไหลวน                    |
|                       |                                              |
|                       | ตัวอย่างชิ้นงานที่ใช้วิธีการนี้ คือ                      |
|                       | งานท่อแลกเปลี่ยนความร้อนและรอยบกพร่องชิ้นงานที่เคลือบสี |
+-----------------------+----------------------------------------------+
| 13. Tank Floor Scan   | วิธีการตรวจสอบการรั่วไหลของสนามแม่เหล็ก            |
|                       |                                              |
|                       | ตัวอย่างชิ้นงานที่ใช้วิธีการนี้ คือ                      |
|                       | ตรวจสอบสภาพพื้นถังเก็บสารไวไฟ สารเคมี             |
|                       | หรือแก๊ส                                       |
+-----------------------+----------------------------------------------+
| 14. Acoustic Emission | วิธีการตรวจสอบด้วยการจับเสียง Acoustic            |
|                       |                                              |
|                       | ตัวอย่างชิ้นงานที่ใช้วิธีการนี้ คือ                      |
|                       | ตรวจสอบสภาพพื้นถังเก็บน้ำมัน, สารเคมี               |
|                       | และภาชนะรับแรงดัน                              |
+-----------------------+----------------------------------------------+
| 15. Acoustic Pulse    | วิธีการ                                        |
| Reflectometry         | ตรวจสอบด้วยการจับเสียงสะท้อนของรอยบกพร่องภายในท่อแ |
|                       | ลกเปลี่ยนความร้อนและท่อแลกเปลี่ยนความร้อนภายในหม้อต้ม |
+-----------------------+----------------------------------------------+
| 16. Spectrometer      | วิธีการตรวจสอบด้วยคลื่นแสง                        |
|                       | เพื่อวิเคราะห์ส่วนผสมของโลหะของชิ้นงาน ที่ทำการทดสอบ  |
+-----------------------+----------------------------------------------+
| 17. Replica Test      | วิธีการตรวจส                                   |
|                       | อบโครงสร้างทางจุลภาคของโลหะของชิ้นงานที่ทำการทดสอบ |
+-----------------------+----------------------------------------------+
| 18. NDT and           | การให้บริการที่ปรึกษาทางวิศวกรรม                   |
| Engineering           | และกระบวนการทดสอบด้วย NDT โดยทางบริษัทฯ         |
|                       | จะเป็นผู้ให้คำแนะนำถึงข้อควรปฏิบัติเพื่อให้ชิ้นงานมีคุณภาพ   |
| Consultation          | ตามมาตรฐานที่กำหนดของเทคโนโลยีที่ใช้ เช่น           |
|                       | งานเชื่อมโลหะ งานท่อลำเลียง                      |
|                       | ซึ่งภายหลังจากที่ดำเนินงานเสร็จเรียบร้อยแล้ว ทางบริษัทฯ  |
|                       | จะเป็นผู้เข้าไปให้                                |
|                       | การทดสอบและตรวจสอบความปลอดภัยด้วย NDT อีกครั้งหนึ่ง |
+-----------------------+----------------------------------------------+

4.1.2 การตรวจสอบ (Inspection)

การตรวจสอบ (Inspection) คือ
การให้บริการที่ต้องมีผลสรุปถึงสภาพการใช้งานของชิ้นงานอย่างชัดเจน
ตามจุดประสงค์ของการตรวจสอบ เช่น
การตรวจสอบถังบรรจุก๊าซว่ามีความปลอดภัยต่อการใช้งานหรือไม่ เป็นต้น ซึ่งลูกค้าส่วนใหญ่
ที่บริษัทฯ ได้เข้าไปให้บริการจะเป็นลูกค้าเจ้าของโครงการ และเจ้าของชิ้นงานโดยตรง
ทั้งนี้สามารถแบ่งลักษณะการให้บริการ
ตามประเภทของการตรวจสอบได้ ดังนี้

-   งานตรวจสอบเพื่อป้องกันการเกิดปัญหา (Preventive Maintenance)
    เป็นการให้บริการงานตรวจสอบ
    เพื่อประเมินความสมบูรณ์ และมีความพร้อมต่อการใช้งานอย่างปลอดภัยของโครงสร้างโลหะ
    หรือชิ้นงาน
    ที่ตรวจสอบหรือการตรวจสอบเพื่อหาความสึกหรอของโครงสร้างเพื่อการซ่อมบำรุง เป็นต้น

-   งานตรวจสอบภาชนะรับแรงดันสูง (Pressure Vessel Inspection)
    เป็นการให้บริการงานตรวจสอบตามข้อบังคับของกรมธุรกิจพลังงาน กระทรวงพลังงาน
    สำหรับงานถังบรรจุสารไวไฟ เช่น แก๊ส เป็นต้น

-   งานตรวจสอบเพื่อจัดทำฐานข้อมูลให้ลูกค้า (Base Line Inspection) เป็นการตรวจสอบ
    เพื่อใช้เป็นข้อมูลเปรียบเทียบในการตรวจสอบครั้งต่อๆ ไป

การให้บริการด้านการตรวจสอบและทดสอบของบริษัทฯ
สามารถแบ่งตามวัตถุประสงค์ของลูกค้าได้เป็น 2 กลุ่มใหญ่ ดังนี้

4.1.2.1 กลุ่มลูกค้าที่จะต้องรับการตรวจสอบและทดสอบตามกฎหมาย

เช่น กฎกระทรวง กรมธุรกิจพลังงาน กระทรวงพลังงาน
เพื่อให้ได้ใบรับรองความปลอดภัยตามที่กฎหมายบังคับ ในการนำไปใช้ดำเนินการทางธุรกิจต่อไปได้
เช่น กลุ่มลูกค้าที่ครอบครองระบบท่อรับแรงดันสูง ภาชนะรับแรงดัน
เช่น ก๊าซ LPG / NGV ต่างๆ เป็นต้น

4.1.2.2 กลุ่มลูกค้าประเภทที่ต้องดำเนินการตามข้อกำหนดในมาตรฐานสากลด้านความปลอดภัย

เช่น โรงแยกก๊าซ โรงกลั่นน้ำมัน ท่อขนส่งน้ำมัน และงานขนส่งทางท่อ เป็นต้น โดยบริษัทที่อยู่
ในอุตสาหกรรมเหล่านี้ จะต้องปฏิบัติตามมาตรฐานสากลของ ASTM (American Society for
Testing and Material)
ซึ่งเป็นมาตรฐานเกี่ยวกับการทดสอบวัสดุตามเงื่อนไขและหลักเกณฑ์ที่กำหนด
นอกจากนี้ยังมีมาตรฐานสากล ASME
(The American Society of Mechanical Engineers), BS (British Standards),
DIN (Deutsche Industrial Norms),
JIS (Japanese Industrial Standards) เป็นต้น

อย่างไรก็ดี ไม่ว่าจะเป็นกลุ่มลูกค้าประเภทใดก็ตาม
ในการให้บริการล้วนจำเป็นจะต้องใช้บุคลากรที่มีความสามารถ ความชำนาญ
และมีจรรยาบรรณทั้งสิ้น ทั้งนี้เพื่อให้ได้ผลงานที่มีความแม่นยำ ถูกต้อง น่าเชื่อถือ
โดยคำนึงถึงความปลอดภัย
ในชีวิต และทรัพย์สินสูงสุด ดังนั้นการคัดสรรบุคลากรในการทำหน้าที่นี้ จึงจำเป็นต้องเข้มงวด
เคร่งครัด และรัดกุม
เพื่อให้เป็นไปตามวัตถุประสงค์ของการใช้บริการการทดสอบและตรวจสอบของลูกค้า

4.2 ภาวะอุตสาหกรรมและภาวะการแข่งขัน

4.2.1 ภาวะอุตสาหกรรม

ภาวะความผันผวนทางเศรษฐกิจและวิกฤตทางการเมืองที่เกิดต่อเนื่องกันในหลายปีที่ผ่านมา
รวมถึงความรุนแรง
จากอุทกภัยครั้งร้ายแรง ทำให้การขยายตัวทางเศรษฐกิจ
โดยเฉพาะทางภาคอุตสาหกรรมโดยรวมในช่วงเวลาดังกล่าวชะงักลง
ถึงขั้นถดถอย แต่ด้วยมีหลายปัจจัยพื้นฐานของประเทศยังมีความแข็งแกร่งและเอื้อต่อการลงทุน
อาทิเช่น ความพร้อม
ในด้านสาธารณูปโภค สารสนเทศ การขนส่งคมนาคม พื้นฐานทางเศรษฐกิจโดยเฉพาะด้านภูมิศาสตร์
ฯลฯ เมื่อเปรียบเทียบ
กับหลายประเทศในภาคพื้นเอเซีย ดังนั้น ในปีที่ผ่านมา การเมืองมีเสถียรภาพมากขึ้น
ปัจจัยที่รบกวนการขยายทางด้านเศรษฐกิจ
ของประเทศผ่อนคลาย บรรยากาศการลงทุนเริ่มกลับเข้าสู่ภาวะปกติ
ทำให้หลายโครงการที่ชะลอตัวอยู่ได้ทยอยกลับมาดำเนินการต่อ รวมถึงการลงทุนในโครงการใหม่ๆ
อีกหลายโครงการ โดยเฉพาะอุตสาหกรรมในกลุ่มพลังงานและอุตสาหกรรมที่เกี่ยวเนื่อง
เพื่อรองรับการฟื้นตัวทางเศรษฐกิจ
ส่งผลให้ภาวะอุตสาหกรรมการตรวจสอบและทดสอบทางด้านวิศวกรรมความปลอดภัย
ทางภาคอุตสาหกรรม มีการขยายตัวไปในทิศทางเดียวกัน และมีแนวโน้มเพิ่มขึ้นได้อย่างต่อเนื่อง
ด้วยปัจจัยหนุนจากกลุ่มประเทศเพื่อนบ้านที่กำลังมีการขยายตัวทางเศรษฐกิจอย่างรวดเร็ว
โดยเฉพาะในกลุ่มประเทศอาเซียน เช่น เขมร พม่า เวียดนามและลาว
เป็นต้น

4.2.2 ภาวะการแข่งขัน

จากสภาวะอุตสาหกรรมโดยรวมและอุตสาหกรรมการตรวจสอบทางวิศวกรรมมีการขยายตัวอย่างรวดเร็ว
เป็นเหตุจูงใจให้มีผู้ประกอบการให้บริการตรวจสอบด้าน NDT เพิ่มขึ้นก็ตาม
แต่ก็ยังอยู่ในเกณฑ์ที่ต่ำกว่าการเติบโต
ของภาวะอุตสาหกรรม หรืออีกนัยหนึ่งอุปสงค์ยังสูงกว่าอุปทานในด้านความต้องการใช้บริการ NDT
ซึ่งหมายถึง ยังมีความต้องการด้านบุคลากร NDT ในวงการผู้ประกอบการบริการอีกมาก นอกจากนี้
บุคลากร NDT มิใช่จะอยู่ในวงการธุรกิจผู้ให้บริการเท่านั้น
แต่ส่วนหนึ่งยังเป็นที่ต้องการของผู้ประกอบการในภาคอุตสาหกรรมด้วยเช่นกัน โดยเฉพาะบุคลากร
NDT ที่มีประสบการณ์
จากสภาวะการณ์เช่นนี้ ยิ่งเป็นการซ้ำเติมให้ภาวะการขาดแคลนบุคลากรด้าน NDT
มีความรุนแรงยิ่งขึ้น ถึงขั้นเกิดปรากฏการณ์การดึงตัวบุคลากรขึ้นในวงการ
สร้างความเสียหายเป็นอย่างมาก ด้วยไม่สามารถให้บริการลูกค้าได้ทันตามปริมาณงานที่รับไว้
ภาวะการแข่งขันที่รุนแรงจึงมาจากปัจจัยด้านบุคลากรเป็นสำคัญ บริษัทฯ
ได้ปรับกลยุทธ์เพื่อรับสถานการณ์นี้ ด้วยการเดินหน้า
สร้างบุคลากร NDT เพิ่มขึ้นอย่างต่อเนื่อง พร้อมๆ
กับการเร่งพัฒนาให้มีประสบการณ์และความชำนาญในเวลาเดียวกัน
รวมถึงแสวงหาเครื่องมือ อุปกรณ์
ตลอดจนเทคนิคเพื่อสามารถให้บริการลูกค้าได้อย่างมีประสิทธิภาพและศักยภาพ ด้วยจุดประสงค์
ที่จะเพิ่มค่าบริการให้สูงขึ้น สามารถแบ่งปันผลตอบแทนทั้งองค์กรและบุคลากรได้อย่างเหมาะสม
เป็นทางหนึ่งที่จะรักษาบุคลากร
และขยายส่วนแบ่งการตลาดได้

1.  จุดแข็ง

    1.  การเป็นบริษัทคนไทยที่ดำเนินธุรกิจด้านวิศวกรรมการตรวจสอบและทดสอบความปลอดภัยด้วยเทคนิค
        NDT
        เป็นรายแรกของประเทศไทย ซึ่งดำเนินงานมาตั้งแต่ปี 2525
        ด้วยประสบการณ์ที่สั่งสมมายาวนานและมาตรฐานการให้บริการ
        เป็นที่พึงพอใจของลูกค้า อีกทั้งการบริหารจัดการที่ยืดหยุ่น
        ประนีประนอมทั้งลูกค้าและพนักงาน โดยตั้งอยู่บนพื้นฐานความถูกต้อง
        รวมถึงค่าบริการที่สมเหตุสมผลและค่าตอบแทนของพนักงานที่ยุติธรรม
        เหล่านี้เป็นปัจจัยที่ทำให้บริษัทฯ มีชื่อเสียงเป็นที่รู้จัก
        และยอมรับจากลูกค้า

    2.  บริษัทฯ มีอุปกรณ์และเครื่องมือที่ใช้ในการให้บริการทำงานที่มีประสิทธิภาพ
        ทั้งระดับเทคนิคขั้นพื้นฐาน
        และที่เป็นเทคโนโลยีชั้นสูงอย่างพอเพียง
        รวมถึงมีทีมบุคลากรที่มีคุณสมบัติผ่านการรับรองระดับมาตรฐานสากลทุกระดับ
        ตามข้อกำหนด
        ซึ่งเหล่านี้เป็นปัจจัยส่วนหนึ่งที่ช่วยให้การทำงานด้านการตรวจสอบสามารถดำเนินไปได้อย่างมีประสิทธิภาพ

    3.  บริษัทฯ มีพนักงานระดับควบคุมงานซึ่งเป็นพนักงานที่มีประสบการณ์
        และความชำนาญที่ร่วมงานกับบริษัทฯ
        มานานกว่า 5 – 20 ปี เป็นจำนวนมากพอที่จะทำให้บริษัทฯ
        สามารถวางแผนงานด้านบริหารและการบริการได้อย่างมีประสิทธิภาพ

    4.  ระบบการบริหารจัดการของบริษัทฯ ที่มีประสิทธิภาพ
        โดยมีโครงสร้างการบริหารจัดการที่ชัดเจนและสอดคล้อง
        กับหลักธรรมาภิบาล
        ซึ่งเน้นการบริหารจัดการที่โปร่งใสและรักษาจรรยาบรรณในการดำเนินธุรกิจเป็นสำคัญ

    5.  การที่บริษัทฯ มีทำเลที่ตั้งของสำนักงานสาขารวม 7 แห่ง
        ครอบคลุมพื้นที่ซึ่งเป็นแหล่งอุตสาหกรรมต่างๆ ที่สำคัญ
        ของประเทศส่งผลให้การบริการเข้าถึงกลุ่มลูกค้าได้อย่างรวดเร็ว
        สามารถตอบสนองต่อความต้องการของลูกค้าได้ทันเวลา

    6.  บริษัทฯ มีฐานะด้านการเงินที่มั่นคง ที่ผ่านมาการขยายเครือข่ายพื้นที่การให้บริการ
        รวมทั้งการจัดซื้อเครื่องมืออุปกรณ์ด้วยทุนของบริษัทฯ ซึ่งทำให้บริษัทฯ
        ไม่มีความเสี่ยงจากการพึ่งพิงเงินกู้สถาบันการเงิน

    7.  บริษัทฯ มีศูนย์ฝึกอบรมซึ่งเป็นการอบรมเทคนิค NDT ในกระบวนวิธีต่างๆ
        เป็นการภายในให้กับพนักงาน
        อย่างสม่ำเสมอ
        ทำให้สามารถพัฒนาและเพิ่มจำนวนบุคลากรที่มีคุณภาพและความสามารถในการให้บริการแก่ลูกค้าได้อย่างเพียงพอ

4.4 กลุ่มลูกค้าที่ใช้บริการ

กลุ่มลูกค้าที่ใช้บริการแบ่งออกเป็น 3 กลุ่มใหญ่ ดังนี้

4.4.1 กลุ่มผู้ประกอบการด้านการผลิต ได้แก่ กลุ่มโรงงานต่างๆ เช่น โรงกลั่นน้ำมัน
โรงแยกก๊าซปิโตรเคมี
โรงงานบรรจุก๊าซโรงงานผลิตสารเคมีต่างๆ และโรงไฟฟ้า ฯลฯ

4.4.2 กลุ่มก่อสร้าง ได้แก่ กลุ่มผู้ประกอบการรับก่อสร้างโรงงานและประกอบผลิตภัณฑ์ เช่น
ผู้ประกอบการรับก่อสร้าง
ท่อลำเลียงน้ำมัน - ก๊าซ ทั้งบนบกและทางทะเล ภาชนะรับแรงดันสูง เช่น ถังลูกโลก ถังบรรจุก๊าซ
คลังน้ำมัน แท่นขุดเจาะน้ำมัน โรงไฟฟ้า สะพานแขวน เขื่อนกักเก็บน้ำ ระบบชลประทาน สนามบิน
อาคารขนาดใหญ่ รถไฟฟ้า ฯลฯ

4.4.3 กลุ่มผู้ประกอบการที่ต้องอยู่ภายใต้ข้อกฎหมายเฉพาะกิจ เช่น สถานีบริการ การขนส่ง
การครอบครอง
สารเชื้อเพลิงที่ควบคุมโดยกฎหมาย เช่น สถานที่ประกอบการที่ใช้ ก๊าซ น้ำมัน สารเคมี โรงแรม
โรงพยาบาล ภัตตาคาร ฯลฯ

4.5 การให้บริการ

บริษัทฯ มีสำนักงานสาขาที่พร้อมให้บริการกับลูกค้าทั้งในพื้นที่และนอกพื้นที่ใกล้เคียง
จำนวนรวมทั้งหมด 8 แห่ง
ซึ่งกระบวนวิธีการที่ใช้บริการทดสอบเป็นไปตามเงื่อนไขของสัญญาว่าจ้างของลูกค้า
และตามข้อกำหนดกฎเกณฑ์ของกฎหมาย ว่าด้วยการตรวจสอบ โดยมีกระบวนการดังนี้

  จากแผนภาพขั้นตอนในกระบวนการให้บริการ (Services Process) มีรายละเอียด คือ

1.  การรับสัญญาว่าจ้างจากลูกค้า (Issue P.O.)

  บริษัทฯ รับงานจากลูกค้าซึ่งเป็นผู้ว่าจ้างให้ดำเนินการในการตรวจสอบ ทดสอบ
  และทำสัญญาว่าจ้างระหว่างกัน

1.  การวางแผนเริ่มแรก (Planning)

หลังจากที่บริษัทฯ ตกลงรับสัญญาว่าจ้างลูกค้าแล้ว ทางทีมงานบริษัทฯ จะเริ่มการจัดเตรียมอุปกรณ์
เครื่องมือ
และบุคลากร พร้อมวางแผนการปฏิบัติงาน รวมถึงการออกแบบและพัฒนาเทคนิคที่เหมาะสมกับลักษณะ
สถานที่ และสิ่งแวดล้อม
ของงานนั้นๆ

2.  การปฏิบัติงาน (Performing)

บริษัทฯ ใช้เครื่องมือและอุปกรณ์ที่มีความทันสมัยและมีประสิทธิภาพในการทดสอบ
พร้อมกับบุคลากรที่มีความชำนาญ เข้าปฏิบัติการด้วยคุณภาพระดับมาตรฐานสากล

3.  การประเมินผลและรายงาน (Evaluating / Reporting)

ภายหลังจากที่กระบวนการตรวจสอบทดสอบได้เสร็จสิ้นทางทีมงานจะดำเนินการประเมินผล
และจัดทำรายงาน
การตรวจสอบตามมาตรฐานที่กำหนดและส่งมอบผลรายงานแก่ลูกค้าต่อไป

4.  ด้านบัญชี (Accounting)

ขั้นตอนสุดท้ายภายหลังส่งมอบผลตรวจสอบและทดสอบแล้ว ทางบริษัทฯ จะจัดส่ง Invoice
ให้กับลูกค้าเพื่อรับการชำระตามสัญญา

4.6 ผลกระทบต่อสิ่งแวดล้อม

บริษัทฯ มีนโยบายให้พนักงานทุกคนมีจิตสำนึกและให้ความสำคัญต่อสิ่งแวดล้อม
โดยการให้ความร่วมมือกับหน่วยงาน
ทั้งภายในและหน่วยงานภายนอกองค์กร อาทิเช่น สำนักงานปรมาณูเพื่อสันติ ฯลฯ ในการป้องกัน
ติดตาม และตรวจสอบเกี่ยวกับ
การจัดการด้านสิ่งแวดล้อมของบริษัทฯ เพื่อไม่ให้เกิดปัญหาต่างๆ อันเนื่องมาจากการปฏิบัติงาน
โดยการจัดให้มีเจ้าหน้าที่ประจำ
ในแต่ละโครงการฯ ทำหน้าที่ดูแลในด้านความปลอดภัย รวมถึงผลกระทบต่อสิ่งแวดล้อมต่างๆ
โดยมีการตรวจสอบและควบคุม
ทุกขั้นตอนในการจัดการของเสียและเศษวัสดุที่เหลือจากการให้บริการ
เพื่อมิให้เกิดผลเสียด้านมลภาวะกระทบต่อสิ่งแวดล้อม
ซึ่งในส่วนของเสียและเศษวัสดุที่เหลือจากการให้บริการ อาทิเช่น กากกัมมันตภาพรังสี
สเปรย์กระป๋อง ผงแม่เหล็ก เหล่านี้ ทางบริษัทฯ จะต้องส่งคืนให้กับตัวแทนจำหน่ายที่ทางบริษัทฯ
สั่งซื้อสินค้า เพื่อดำเนินการต่อไป โดยส่วนของกากกัมมันตภาพรังสี
ทางตัวแทนจำหน่ายสินค้าจะต้องส่งคืนผู้ผลิตในต่างประเทศ ส่วนสเปรย์กระป๋อง
ทางตัวแทนจำหน่ายจะส่งให้กับบริษัทที่ได้รับอนุญาต
ในการจัดการของเสียมีพิษอย่างเป็นทางการ เพื่อดำเนินการกำจัดตามวิธีที่ถูกต้องต่อไป
อย่างไรก็ตาม ตลอดระยะเวลาการดำเนินธุรกิจที่ผ่านมา บริษัทฯ
ไม่เคยประสบปัญหาการเกิดข้อพิพาททางด้านสิ่งแวดล้อมหรือเคยถูกร้องเรียนแต่อย่างใด

ขณะนี้ บริษัทฯ อยู่ระหว่างการดำเนินการเพื่อขอการรับรองระบบงานตามมาตรฐาน ISO 17020
จากกระทรวงอุตสาหกรรม สำหรับการรับรองระบบงานของหน่วยตรวจสอบ
เพื่อเป็นการประกันคุณภาพในการให้บริการงานตรวจและการส่งผลกระทบ
ต่อสิ่งแวดล้อม

ตลอดระยะเวลาที่ผ่านมา บริษัทฯ ได้ยึดมั่นในปฏิญญาและนโยบายด้านสุขอนามัย ความปลอดภัย
และสภาพแวดล้อม มาโดยตลอด ซึ่งมีรายละเอียดดังนี้

ปฏิญญา

-   ปฏิบัติงานโดยคำนึงถึงจรรยาบรรณและจริยธรรมในวิชาชีพ
    มีระบบป้องกันอันตรายในการทำงานให้กับพนักงาน และสาธารณชนที่เกี่ยวข้อง
    เพื่อความปลอดภัยและถูกสุขอนามัย

-   ให้ความร่วมมือกับทุกหน่วยงานที่ส่งเสริมและสร้างสรรค์ให้เกิดสภาพแวดล้อมที่ดี
    และปลอดภัยในการทำงาน

-   ยึดมั่นและให้ความรับผิดชอบต่อสังคม และอนุรักษ์สิ่งแวดล้อมที่ดี

-   ในการทำงานจะต้องเคารพกฎเกณฑ์ข้อบังคับ และวัฒนธรรมของท้องถิ่นนั้นๆ
    และองค์กรของรัฐอย่างเคร่งครัด

-   ส่งเสริมพนักงานให้มีความรู้และความสำนึกถึงเรื่องความปลอดภัย อาชีวอนามัย
    และสภาพแวดล้อมในการทำงาน
    โดยให้พนักงานทุกคนมีส่วนร่วมในการเสนอแนะความคิดเห็นเพื่อพัฒนาในเรื่องนี้

นโยบาย

-   ปฏิบัติงานโดยให้ความร่วมมือกับทุกหน่วยงานที่เกี่ยวข้อง เพื่อให้เป็นไปตามที่กฎหมายกำหนด

-   คณะบริหารความปลอดภัยจะต้องรับผิดชอบดูแลความปลอดภัย อาชีวอนามัย
    และสภาพแวดล้อมในการทำงาน
    ของพนักงานในทุกระดับเพื่อให้เป็นไปตามนโยบายของบริษัทฯ
    และกฎเกณฑ์ความปลอดภัยอาชีวะอนามัย
    และสภาพแวดล้อม ซึ่งกำหนดโดยผู้ว่าจ้างด้วย

-   จัดทำเอกสารวิธีการทำงาน จัดหาข้อมูลด้านเทคนิคในขอบเขตที่เหมาะสม
    เพื่อป้องกันและปกป้องความเสียหาย
    อันอาจเกิดต่อทรัพยากรบุคคล และสภาพแวดล้อม

-   ส่งเสริมพนักงานให้มีความรู้ด้านความปลอดภัย และให้มีความคุ้นเคยกับวิธีการทำงาน
    นโยบายและกฎข้อบังคับเกี่ยวกับความปลอดภัยโดยการจัดการประชุม การอบรม
    และแนะนำเรื่องความปลอดภัย ให้กับพนักงานอย่างสม่ำเสมอและต่อเนื่อง

4.7 งานที่ยังไม่ได้ส่งมอบ

  - ไม่มี -

4.8 การมีส่วนร่วมต่อสังคม และความมั่นคงของประเทศ

บริษัทฯ มีการดำเนินธุรกิจตามหลักจริยธรรม
หลักจรรยาบรรณแห่งวิชาชีพและหลักการกำกับดูแลกิจการที่ดี ควบคู่กับ
ความรับผิดชอบต่อสังคม สิ่งแวดล้อม รวมถึงผู้มีส่วนได้เสียทุกกลุ่ม ซึ่งได้มีการดำเนินการ ดังนี้

1.  ผู้มีส่วนได้เสียภายใน เช่น ผู้ถือหุ้น ผู้บริหารและพนักงาน ด้วยการแจ้งข้อมูลที่เป็นจริง
    ให้ผลตอบแทนที่เหมาะสม การบริหารจัดการที่โปร่งใส ชัดเจน ตรวจสอบได้
    ส่งเสริมและสนับสนุนบุคลากรให้ได้รับการฝึกอบรมอยู่เสมอ
    รวมถึงสนับสนุนโครงการวิจัยและพัฒนาเครื่องมือและอุปกรณ์
    เพื่อลดการนำเข้าและประหยัดเงินตราต่างประเทศ อีกทั้งเป็นโอกาสให้บุคลากรไทย
    ได้มีโอกาสเรียนรู้ และมีทักษะในการประดิษฐ์คิดค้นต่อไปในอนาคต
    นอกจากนั้นยังได้มีการจัดหาอุปกรณ์ที่จำเป็นเพื่อป้องกันอันตรายในการทำงาน เป็นต้น

2.  ผู้มีส่วนได้เสียภายนอก เช่น ลูกค้า คู่ค้า คู่แข่ง หน่วยงานของรัฐ ชุมชนที่ตั้งอยู่ใกล้เคียง
    เป็นต้น บริษัทฯ ให้บริการที่มีประสิทธิภาพ โดยเลือกใช้เครื่องมือและอุปกรณ์ที่ทันสมัย
    ดำเนินธุรกิจตามกรอบกติกาการแข่งขันที่ดี หลีกเลี่ยงวิธีการที่ไม่สุจริต
    ไม่เอารัดเอาเปรียบกับคู่ค้าหรือคู่แข่ง รวมถึงการให้ความร่วมมือต่อภาครัฐและองค์กรต่างๆ
    ในการปฏิบัติตามกฎหมาย
    ด้านความปลอดภัยและด้านสิ่งแวดล้อมที่เกี่ยวข้องอย่างเคร่งครัด
    และใช้ทรัพยากรที่มีอย่างคุ้มค่า นอกจากนั้น ยังได้มีการพัฒนา
    และให้การสนับสนุนกิจกรรมร่วมกับชุมชน เช่น การร่วมทำความสะอาดชุมชน
    การจัดกิจกรรมงานวันเด็ก การร่วมสร้างและปรับปรุงโรงอาหาร
    ห้องน้ำให้แก่โรงเรียนที่ขาดแคลน ส่งผลให้บริษัทฯ เกิดภาพลักษณ์ที่ดี
    ผู้มีส่วนได้เสียทุกกลุ่มเกิดความเชื่อมั่น
    ในการดำเนินธุรกิจ นำไปสู่การพัฒนาธุรกิจอย่างยั่งยืน